Baharampur
Store norske leksikon,Geografi,Verdens geografi,Asia,Indias geografi
Baharampur er en by i India, i delstaten West Bengal, som ligger ved elven Bhagirathi, 170 kilometer nord for Kolkata. Byen har omtrent 407 000 innbyggere i storbyområdet (2020).
Baharampur er et viktig senter for handel med jordbruksprodukter, og det lokale næringslivet består blant annet av ris- og oljemøller, fremstilling av silke og smykker. I forstaden Kasimbazar ligger slottet til maharajaen av Kasimbazar.Byen ble grunnlagt i 1757 av det britiske selskapet East India Company. Det indiske opprøret mot britisk styre, Sepoyopprøret, startet her i 1857. Les mer i Store norske leksikon India Indias geografi Indias historie West Bengal